Ο **Μπορίς Μιχάιλοβιτς Ιοφά**ν (ρώσικα: Борис Михайлович Иофа́н, 16/28 Απριλίου 1891 – 11 Μαρτίου 1976) ήταν Εβραίος Σοβιετικός αρχιτέκτονας, «Αρχιτέκτονας του Λαού της ΕΣΣΔ» (1970) και μέλος του ΚΚΣΕ (από το 1926). Είναι κυρίως γνωστός από τα κτίρια του με Σταλινική αρχιτεκτονική όπως το House on Embankment (1931) και τα σχέδια του Palace of Soviets (1931-1933).

Βιογραφία
---------

Ο Μπ. Μ. Ιοφάν γεννήθηκε στις 16/28 Απριλίου του 1891 στην Οδησσό. Το 1911 αποφοίτησε από τη Σχολή Τέχνης της Οδησσού και ξεκίνησε να εργάζεται στην Αγία Πετρούπολη ως βοηθός του αρχιτέκτονα Αλεξάντερ Ταμανιάν (Al. Tamanyan) και του αδερφου του Ντμίτρι Ιοφάν (D. Iofan). Στη συνέχεια σπούδασε στη Ρώμη, στο Ινστιτούτο Καλών Τεχνών, απ’ όπου αποφοίτησε το 1916 με πτυχίο αρχιτέκτονα. Επέστρεψε στη Ρωσία το 1924, όντας ήδη έμπειρος τεχνίτης, με πλούσια αρχιτεκτονική και τεχνική κατάρτιση και ιδιαίτερα στο νεοκλασικισμό. Μέχρι τότε είχε ήδη ολοκληρώσει αρκετά έργα στην Ιταλία δουλεύοντας πλάι στον αρχιτέκτονα Αντρέα Μπρασίνι (A. Brasini). Το 1926 έγινε μέλος του Κομμουνιστικού Κόμματος της Σοβιετικής Ένωσης (ΚΚΣΕ). Ο Ιοφάν πέθανε στις 11 Μαρτίου 1976. Ο τάφος του βρίσκεται στο Κοιμητήριο Νοβοντέβιτσι.

Έργα
----

### Πρώτα έργα

Τα έργα του Ιοφάν καλύπτουν διάφορα στάδια της ανάπτυξης του σοσιαλιστικού κλασικισμού, μέρος του σοσιαλιστικού ρεαλισμού. Η δραστηριότητά του στην Ιταλία έχει αξιολογηθεί ως απλή προετοιμασία για το έργο του στη Σοβιετική Ένωση.
Τα πρώτα έργα του Ιοφάν στη Ρωσία είναι το κτίριο στην οδό Rusakovskaya,7 (1925) και το κτίριο διοίκησης της Γεωργικής Ακαδημίας Μόσχας K.A. Timiryazev (1927). Το 1927 επίσης ξεκινάει η οικοδόμηση του Σανατορίου Υγειονομικής Περίθαλψης του Κρεμλίνου "Barvikha" η οποία ολοκληρώνεται το 1935.

### House on Embankment

Κατά την περίοδο 1927-1931 ο Ιοφάν σχεδιάζει και επιβλέπει την κατασκευή ενός συγκροτήματος κατοικιών στον δρόμο Serafimovich, γνωστό ως "House on Embankment" (Дом на набережной : Οίκος σε Ανάχωμα). Αυτό είναι το πρώτο σοβιετικό σπίτι της Κεντρικής Εκτελεστικής Επιτροπής και του Συμβουλίου Λαϊκών Επιτροπών (Sovnarkom) της ΕΣΣΔ.

### Το Παλάτι των Σοβιέτ

Το 1931 ο Ιοφάν μαζί με τον Vladimir Shchuko κέρδισε σε αρχιτεκτονικό διαγωνισμό την ανάθεση του σχεδιασμού του κτιρίου "Παλάτι των Σοβιέτ" (Дворец Советов), διοικητικό και συνεδριακό κέντρο κοντά στο Κρεμλίνο. Η κατασκευή του μεγάρου θα γινόταν εκεί που κάποτε βρισκόταν ο Ναός του Σωτήρος Χριστού. Το κτίριο υπολογιζόταν να είναι ύψους 420 μέτρων, ενώ στην κορυφή του θα υπήρχε άγαλμα του Λένιν ύψους 70 μέτρων, καθιστώντας το έτσι το ψηλότερο κτίριο του κόσμου.

Η κατασκευή του κτιρίου ξεκίνησε το 1937 και ως το 1941 ένας τεράστιος μεταλλικός σκελετός είχε ανεγερθεί. Ωστόσο η συμμετοχή της Ρωσίας στον Β’ Παγκόσμιο Πόλεμο σήμανε το τέλος στην κατασκευή και ο μεταλλικός σκελετός του κτιρίου κόπηκε και χρησιμοποιήθηκε για την κατασκευή οχυρώσεων και σιδηροδρομικών γεφυρών μέσα και γύρω από τη Μόσχα. Μετά το τέλος του πολέμου, έγινε πολύς λόγος για την ολοκλήρωση του έργου, αλλά, αν και το θέμα παρέμεινε ανοιχτό μέχρι το 1958, το Παλάτι των Σοβιέτ τελικά εγκαταλείφθηκε.

### Σοβιετικά Περίπτερα

Ο Ιοφάν σχεδίασε το Σοβιετικό Περίπτερο της Παγκόσμιας Έκθεσης στο Παρίσι (1937) και στη Νέα Υόρκη (1939). Συγκεκριμένα, στο Περίπτερο στο Παρίσι στέγασε ένα διάσημο ορόσημο της μνημειακής τέχνης και του σοσιαλιστικού ρεαλισμού, "Ο Εργάτης και η Αγρότισσα" ("Worker and Kolkhoz Woman") του Vera Mukhina.

### Άλλα έργα

* 1938-1944: σταθμός Bauman του Μετρό της Μόσχας
* 1944-1947: Ινστιτούτο για σωματικά προβλήματα P.L.Kapitza
* Ανακατασκευή και αποκατάσταση του θεάτρου Vakhtangov
* 1947-1948: Seven Sisters (Сталинские высотки), οι ουρανοξύστες του κεντρικού κτιρίου του Κρατικού Πανεπιστημίου Μόσχας
* 1957: Κεντρική Κλινική Νοσοκομείου και Πολυκλινική του Προέδρου της Ρωσίας
* 1972: Το Ινστιτούτο Φυσικής Αγωγής (τελευταίο έργο)

Παραπομπές
----------

1. 1 2  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 27  Απριλίου 2014.
2. ↑  Ανακτήθηκε στις 19  Ιουνίου 2017.
3. ↑  «Iofan, Boris» 13  Δεκεμβρίου 2017.
4. 1 2 3  *The Fine Art Archive*. cs.isabart.org/person/18070. Ανακτήθηκε στις 1  Απριλίου 2021.
5. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 11  Δεκεμβρίου 2014.
6. ↑  «Большая советская энциклопедия» (Ρωσικά) Η Μεγάλη Ρωσική Εγκυκλοπαίδεια. Μόσχα. 1969. Ανακτήθηκε στις 28  Σεπτεμβρίου 2015.
7. ↑  (Αγγλικά, Γαλλικά, Γερμανικά) *Structurae*. Ράτιγκεν. 1006105. Ανακτήθηκε στις 9  Οκτωβρίου 2017.
8. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 22  Μαΐου 2020.

Βιβλιογραφία
------------

Art of the Soviets, Manchester University Press

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μπορίς Ιοφάν** |

* ArchINFORM
* Об установлении почетного звания «Народный архитектор СССР (Αρχιτέκτονες με τιμητικό τίτλο "Αρχιτέκτονας του Λαού της ΕΣΣΔ) Αρχειοθετήθηκε 2016-03-03 στο Wayback Machine.
* Die Geschichte der Weltausstellungen (Η Ιστορία των Παγκόσμιων Εκθέσεων)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 52966726
* LCCN: n79088437
* ISNI: 0000 0001 2211 1199
* GND: 124614086
* SUDOC: 168712822
* ULAN: 500055860
* NKC: xx0273926

 |

 |